Publication: Magyar Közlöny
Issue: MK-2001-44 (Year: 2001, Number: 44)
Era: 1990-2004
Section: 1 Az üzletek működéséről és a belkereskedelmi tevékenység folytatásának feltételeiről szóló 4/1997. (I. 22.) Korm. rendelet.
Paragraph Index: 338

(2) A vagyoni biztosíték mértéke a bankgarancia, a biztosítási szerződés megkötésének, illetőleg a pénzbeni letét elhelyezésének hónapját követő, a (3) bekezdésben meghatározott időszakban a belföldről külföldre történő kiutaztatásból, a külföldi szálláshely belföldi értékesítéséből, valamint a külföldi utazásszervező által szervezett utazásnak bizományosként való értékesítéséből származó — a számviteli törvény szerint elszámolandó értékesítési nettó (a bruttó árbevétel ÁFÁ-val csökkentett összege) — tervezett árbevétel legalább 12%-a. Ha az utazási vállalkozó a belföldről külföldre történő kiutaztatás szervezése 2001/44. szám során különrepülőgépen férőhelyeket vesz igénybe, illetőleg olyan garantált szerződést kötött, amelyben a lekötött szolgáltatások nem mondhatók le, és ezáltal időszakonként visszatérő rendszeres fizetési kötelezettsége származik, a vagyoni biztosíték mértéke — a számviteli törvény szerint elszámolandó értékesítési nettó — a tervezett árbevétel legalább 20%-a. Ha a tervezett árbevétel kevesebb, mint a tárgyévet megelőző évben — a számviteli törvény szerint — elszámolt értékesítési nettó árbevétel, akkor a vagyoni biztosíték megállapításánál mindkét esetben az előző évi árbevételt kell alapul venni.

Source: https://magyarkozlony.hu/hivatalos-lapok/f2d183cfd0b272b10513b6a22f40023884b544c8/dokumentumok/2c8f25375739e743cee30a68022ffe3172c4c8b3/letoltes